Hy bevriend Wiseau, ’n vreemde aspirerende akteur met ’n baie geheimsinnige agtergrond, om hom te help ’n beter akteur word. Die twee word boesemvriende en trek saam na Wiseau se woonstel in Los Angeles waar hulle hul drome wil laat waar word, maar geluk is nie aan Sestero se kant nie en Wisaeu baie het talle tekortkominge wanneer dit kom by talent.
Ek gee The Disaster Artist 9/10. Die fliek is snaaks en bring verskeie emosies na vore. Daar is tye wanneer jy begin jammer voel vir Wisaeu, wat soveel drome het, maar amper geen talente nie. Beide die Franco boeties het ook hul rolle baie goed vertolk en ek sal nie aan ’n beter akteur kon dink om die absolute uniekheid van Tommy Wiseau te weerspieël nie.
Wintertyd is gewoonlik veldbrand-tyd en diegene wat sulke brande stig, het geen respek vir ander wesens nie.
Wanneer ‘n mens gewoonlik aan veldbrande dink, dink jy dikwels aan die moontlike ekonomiese skade wat dit kan aanrig of die gevaar wat dit moontlik vir menselewens inhou. Wysneus het egter die afgelope naweek weer besef dat dit baie meer wesens raak. Die afgelope Saterdag het Wysneus, net soos talle ander inwoners, in Coronationstraat in die rigting van Dolimitestraat in Carletonville gery. Die veld aan die regterkant van die pad was goed aan die brand.
Die kiewiet was duidelik erg gedisoriënteerd en Wysneus kon maar net dink wat die arme ding só ontstel het. Dalk het sy maatjie doodgebrand of dalk was sy nessie aan die brand… Wysneus se hart was sommer swaar terwyl hy verder gery het. Besef die mense wat sommer stompies by die venster uitgooi of vir die pret die veld aan die brand steek wat hulle doen? Wysneus wens soms die brandstigters raak op ‘n manier self aan die brand dat hulle kan leer watter groot skade hulle aanrig.
Hoewel dié stelling Wysneus nogal soos ‘n middeljarige skoolhoof laat klink, is dit presies wat deur sy klop gaan wanneer hy deur van die bemorste areas ry. Nee wat, indien mense só aanhou, verdien hulle om deur ‘n rot of twee, wat deur die gemors gelok is, aan die toon of iewers ergers gebyt te word. Nee man, dis nie hoe beskaafde mense leef nie!